**Τροποποιήσεις και ενημερωτικό προγράμματος 14-23/10/2020**

**ΣΑΒΒΑΤΟ 17 ΟΚΤΩΒΡΙΟΥ 2020**

**.................................................................................................**

**05.30 ΕΡΤ ΣΑΒΒΑΤΟΚΥΡΙΑΚΟ  W**

**Με  τον Γιάννη Σκάλκο και τον Κώστα Λασκαράτο**

**10.00 ΤΑΞΙΔΕΥΟΝΤΑΣ ΜΕ ΤΗ ΜΑΓΙΑ (Ε)  W**

**«Υεμένη» (Α΄ & Β΄ Μέρος)**

**Α΄ Μέρος** - Υπάρχει μια χώρα στην άκρη της Αραβικής Χερσονήσου, ακριβώς απέναντι από το Κέρας της Αφρικής, που βρέχεται από δύο θάλασσες, την Ερυθρά και τον Ινδικό Ωκεανό. Λένε ότι ήταν η πατρίδα της βασίλισσας του Σαβά, σταυροδρόμι μεταξύ Αφρικής, Μέσης Ανατολής και Ασίας, αφετηρία του μυρωδάτου δρόμου του μύρου και του λιβανιού.

Οι Ρωμαίοι ονόμασαν αυτή την πλούσια και εύφορη γη Arabia Felix, -ευδαίμων Αραβία- κι εμείς τη γνωρίζουμε ως Υεμένη.  
Η **Μάγια Τσόκλη** μάς καλεί να ανακαλύψουμε μαζί της αυτόν τον μαγικό τόπο με τη σπουδαία αρχιτεκτονική, τον μεγάλο φυσικό πλούτο και τη βαθιά φυλετική συνείδηση.

**Β΄ Μέρος -** Το ταξίδι στην Υεμένη συνεχίζεται. Μετά τη χειροποίητη Σαναά, η Μάγια επισκέπτεται τα οχυρά χωριά του όρους Χαράζ. Η φήμη της περιοχής οφείλεται στην ομορφιά τόσο του τοπίου όσο και των οχυρών οικισμών και χωριών που είναι κυριολεκτικά γραπωμένα στα πιο απροσπέλαστα σημεία των βουνών. Όμως η χώρα έχει πολλές εκπλήξεις ακόμη. Το «Ταξιδεύοντας» ακολουθεί την αρχαία διαδρομή των καραβανιών προς τον Ινδικό Ωκεανό που παρήκμασε τη δεκαετία του ’60 όταν εντάθηκαν οι σχέσεις μεταξύ Βρετανών και Μαρξιστών στον Νότο της χώρας και ξέσπασε ο εμφύλιος μεταξύ Βασιλικών και Δημοκρατικών στον Βορρά της Υεμένης. Ακολουθούμε την κοιλάδα της Χαντραμούτ που φιλοξενεί μερικούς από τους ωραιότερους οικισμούς του πλανήτη και καταλήγουμε στην πλούσια Θάλασσα της Αραβίας.

**Έρευνα-παρουσίαση:** Μάγια Τσόκλη

**Μοντάζ:** Νίκος Βαβούρης.

**12.00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ  W**

**13.00 ΞΕΝΟ ΝΤΟΚΙΜΑΝΤΕΡ (Ε)  GR**

**«Από το Μαρόκο στο Τιμπουκτού»** **(Morocco to Timbuktu: An Arabian Adventure)**

**Μίνι σειρά ντοκιμαντέρ δύο ωριαίων επεισοδίων, παραγωγής BBC 2017.**

Σ’ αυτή τη συναρπαστική μίνι σειρά ντοκιμαντέρ, η **Άλις Μόρισον,** αραβολόγος, εξερευνήτρια και κάτοικος του Μαρακές επιχειρεί να ακολουθήσει τους αρχαίους **«Δρόμους του αλατιού»,** ένα από τα πλουσιότερα εμπορικά δίκτυα στον κόσμο, νότια της **Ταγγέρης** μέχρι το θρυλικό **Τιμπουκτού.**

Το Τιμπουκτού είναι ένα μέρος τόσο μυστηριώδες, μυθικό και πολύ μακρινό, που πολλοί δεν είναι σίγουροι ότι υπήρξε.

Στο σταυροδρόμι μεταξύ της Βόρειας και της υποσαχάριας Αφρικής, και στην απέραντη έρημο της Σαχάρας και τον μεγάλο ποταμό Νίγηρα, αυτή η θρυλική εμπορική θέση ιδρύθηκε από μια γυναίκα Τουαρέγκ, την **Μπουκτού** (αυτή με τη μεγάλη κοιλιά), πριν από χίλια χρόνια.

Κατά τη διάρκεια των αιώνων, καραβάνια με χιλιάδες καμήλες περνούσαν τακτικά μεταξύ Τιμπουκτού και Μαρόκου, μεταφέροντας χρυσό, ελεφαντόδοντο, φτερά στρουθοκαμήλου, σκλάβους, αρώματα, ξύλα και πολύ αλάτι μέσα από τους θανατηφόρους «Δρόμους του αλατιού» της Σαχάρας που συνδέουν το Μαρόκο με την υποσαχάρια Αφρική με οδηγούς τους Τουαρέγκ, που εξακολουθούν να περιπολούν την έρημο έως σήμερα.

Το ταξίδι της  Άλις Μόρισον θα την πάει βαθιά στην Ιστορία και στον πολιτισμό, τόσο της αρχαίας όσο και της σύγχρονης Βόρειας Αφρικής -μέσω της Φεζ, του Μαρακές, της οροσειράς του Άτλαντα με τα Βερβέρικα χωριά, το Τζεμπέλ Σαγκρό και το Σιτζιλμασά προς το Τιμπουκτού, την Πόλη του Χρυσού και θα διαπιστώσει ότι η διαδρομή εξακολουθεί να είναι επικίνδυνη και δύσκολη.

**Eπεισόδιο** **2ο (τελευταίο).** H **Άλις Μόρισον** διασχίζει με καμήλα τη **Σαχάρα** και μαθαίνει σοκαριστικές ιστορίες σύγχρονου δουλεμπορίου. Το ταξίδι της διακόπτεται από τα κλειστά σύνορα **Μαρόκου-Αλγερίας** και αναγκάζεται να κινηθεί δυτικά, προς το **Γκελμίμ.** Σταματά στο **Ταμεγκρούτ,** σε μια αρχαία Βιβλιοθήκη με σπάνια χειρόγραφα, που αποδεικνύουν ότι οι εμπορικές οδοί μετέφεραν γνώσεις από την άλλη πλευρά της ερήμου.

Τα αμφιλεγόμενα σύνορα της Δυτικής Αφρικής σταματούν ξανά το ταξίδι της και την αναγκάζουν να πετάξει μέχρι το **Μπαμακό,** πρωτεύουσα του **Μάλι,** όπου επισκέπτεται ένα χρυσωρυχείο και επιχειρεί να εξορύξει και η ίδια χρυσό.

Καταφέρνει να φτάσει τελικά στο **Τιμπουκτού** με πτήση του ΟΗΕ. Η πόλη έχει γίνει ένα από τα πιο επικίνδυνα μέρη στον κόσμο μετά την κατοχή της από ισλαμιστές εξτρεμιστές το 2012 που κράτησε έναν χρόνο. Πλέον, την εύθραυστη ειρήνη διατηρούν τα στρατεύματα του ΟΗΕ, που «έσπρωξαν» τους εξτρεμιστές βαθύτερα στην έρημο.

Στην Πόλη του Χρυσού, η Άλις ζει το ένδοξο παρελθόν με μια επίσκεψη στα διάσημα τεμένη της και μαθαίνει την ιστορία του **Μάνσα Μούσα,** του μεγαλύτερου βασιλιά και πλουσιότερου ανθρώπου στην Ιστορία.

**14.00 ΣΥΜΒΑΙΝΕΙ ΣΤΗΝ ΕΥΡΩΠΗ  W**

**15.00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ  W**

**16.00 ΙΣΤΟΡΙΕΣ ΜΟΔΑΣ ΜΕ ΤΗΝ ΚΑΤΙΑ ΖΥΓΟΥΛΗ  W**

**17.00 Η ΖΩΗ ΑΛΛΙΩΣ  W   ΝΕΟ ΕΠΕΙΣΟΔΙΟ**

Προσωποκεντρικό, ταξιδιωτικό ντοκιμαντέρ με την **Ίνα Ταράντου.**

**«Κεφαλονιά, μια θάλασσα πλατιά» (Α΄ Μέρος)**

Σαν πέταλο ανοιχτό, ξαπλώνει στα καταγάλανα νερά, το μεγαλύτερο και πιο ορεινό νησί των Επτανήσων, η **Κεφαλονιά.** Αδύνατον να τη γνωρίσεις σε ένα μόνο ταξίδι. Τα χωριά της είναι περισσότερα και από τις παραλίες της. Γεμάτη σπήλαια, λίμνες μέσα σε σπήλαια, μονοπάτια, ψηλά βουνά κατάφυτα.

Με τον **Κωστή Φραγκούλη,** άνθρωπο της θάλασσας, γνωρίσαμε παραλίες και ονειρεμένες αμμουδιές, και βρεθήκαμε στο ησυχαστήριό του, όπου μας μίλησε με πάθος για τις επιχειρηματικές του δραστηριότητες αλλά και για το πάθος του για την Κεφαλονιά και τους ανθρώπους της. Στο εντυπωσιακό σπήλαιο της **Μελισσάνης** ψάξαμε για Νύμφες, ξόρκια και το μυστικό της αιώνιας νεότητας. Κάναμε βαρκάδα στον χρόνο και στο συναίσθημα. Και στο γραφικό **Φισκάρδο,** χαθήκαμε μέσα στη χάρη και την ομορφιά του, στα λουλουδιασμένα σοκάκια του, στη χαρακτηριστική πολύχρωμη προβλήτα με τα σκάφη. Ξεχαστήκαμε με τις ιστορίες του **Πολυχρόνη** και της **Τασίας,** της εμβληματικής μαγείρισσας των διάσημων και όχι μόνο, και μάθαμε τι σημαίνει να αγαπάς τη δουλειά και τον τόπο σου. Για το τέλος, βρεθήκαμε στην πανέμορφη **Άσσο,** στο παραθαλάσσιο χωριό που φωλιάζει στην απόκρημνη πλαγιά του λόφου και γεμίζει το τοπίο με χρώματα. Εκεί η ατμόσφαιρα γέμισε ήχους, μουσική και ρυθμούς επτανησιακούς. Οι **αδελφοί Καραβιώτη,** οι τραγουδιστές της αγάπης με τις γλυκιές καντάδες τους που κυλούν στο αίμα τους, μας μίλησαν και μας τραγούδησαν για το ήθος, τον ρομαντισμό, την παράδοση, την αγάπη και τη ζωή. Για μια ζωή αλλιώς που μόνο οι κανταδόροι μπορούν να περιγράψουν.

**Παρουσίαση-αρχισυνταξία:** Ίνα Ταράντου.

**Δημοσιογραφική έρευνα και επιμέλεια:**Στελίνα Γκαβανοπούλου, Μαρία Παμπουκίδη

**Σκηνοθεσία:**Μιχάλης Φελάνης

**Διεύθυνση φωτογραφίας:**Νικόλας Καρανικόλας

**Ηχοληψία:** Φίλιππος Μάνεσης

**Παραγωγή:** Μαρία Σχοινοχωρίτου

**18.00 ΕΙΔΗΣΕΙΣ/Δελτίο στη Νοηματική  W**

**.................................................................................................**

**ΚΥΡΙΑΚΗ 18 ΟΚΤΩΒΡΙΟΥ 2020**

**...............................................................................**

**05.30 ΕΡΤ ΣΑΒΒΑΤΟΚΥΡΙΑΚΟ  W**

**Με  τον Γιάννη Σκάλκο και τον Κώστα Λασκαράτο**

**10.00 ΤΑΞΙΔΕΥΟΝΤΑΣ ΜΕ ΤΗ ΜΑΓΙΑ (Ε)  W**

**«Κούβα» (Α΄ και Β΄ Μέρος)**

**Α΄ Μέρος -** Η **Μάγια Τσόκλη** μάς καλεί να ανακαλύψουμε μαζί της αυτόν τον μαγικό τόπο με τη σπουδαία αρχιτεκτονική, τον μεγάλο φυσικό πλούτο και τη βαθιά φυλετική συνείδηση.

**Β΄ Μέρος -** Μια βροχερή χειμωνιάτικη μέρα, το «Ταξιδεύοντας» αφήνει την Ευρώπη και πετάει στην Κούβα, τη χώρα της χαράς της ζωής, της μουσικής και του χορού, της αντίστασης και της επανάστασης.

Τις ίδιες μέρες βρίσκεται στην Αβάνα και ο Οικουμενικός Πατριάρχης Βαρθολομαίος καλεσμένος του Φιντέλ Κάστρο, ο οποίος και θα του παραδώσει το κλειδί του ναού του Αγίου Νικολάου. Η Μάγια τριγυρνάει στην πρωτεύουσα της Κούβας, που είναι αναμφισβήτητα μία από τις ωραιότερες και γοητευτικότερες πόλεις του κόσμου.

Μαζί της μαθαίνουμε για την ιστορία αυτής της χώρας, την ανακάλυψή της από τον Χριστόφορο Κολόμβο, την ισπανική αποικιοκρατία, τους σκλάβους που έφεραν οι Ισπανοί από την Αφρική, την απελευθέρωση, την αμερικανική παρουσία και τελικά για την επανάσταση.

Η καθημερινή ζωή των ανθρώπων, η σχέση του κουβανικού λαού με τη θρησκεία, ο τουρισμός, η τέχνη, θα απασχολήσουν την εκπομπή που θα παρακολουθεί παράλληλα και την παραμονή της ελληνικής αντιπροσωπείας, μέχρι τη μέρα των εγκαινίων του ναού παρουσία του Κουβανού ηγέτη.

**Παρουσίαση-κείμενα:** Μάγια Τσόκλη  
**Έρευνα:** Ελένη Πετρουλά  
**Σκηνοθεσία-διεύθυνση φωτογραφίας:** Χρόνης Πεχλιβανίδης  
**Παραγωγή:** Onos Productions

**12.00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ  W**

**13.00 ΤΟ ΑΛΑΤΙ ΤΗΣ ΓΗΣ W**

**15.00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ  W**

**16.00 ΠΡΟΣΩΠΙΚΑ (Ε)  W**

**17.00 Η ΖΩΗ ΑΛΛΙΩΣ  W   ΝΕΟ ΕΠΕΙΣΟΔΙΟ**

**«Κεφαλονιά, η γη της ευεργεσίας» (Β΄ Μέρος)**

Νησί καταπράσινο, παραλίες απίστευτης ομορφιάς, νερά στο χρώμα του σμαραγδιού και μια έντονη αύρα πολιτισμού. Είναι η Κεφαλονιά που λάμπει στο Ιόνιο Πέλαγος. Είναι η Κεφαλονιά με τους ιδιαίτερους ανθρώπους και τη μακραίωνη ιστορία. Αλλά και η Κεφαλονιά του μεγάλου σεισμού. Βρεθήκαμε στα Κουρκουμελάτα, το χωριό με την απόλυτη ιστορία προσφοράς και ευεργεσίας. To ισοπεδωμένο χωριό που ξαναχτίστηκε ολόκληρο μετά τη μεγάλη καταστροφή του 1953, χάρη στην πρωτοφανή δωρεά του εφοπλιστή Γεώργιου Βεργωτή. Οι ιστορίες που ακούσαμε από τον Γεράσιμο Βεργωτή, μας θύμισε ότι στην Ελλάδα υπήρξαν Έλληνες πατριώτες που έδειχναν με πράξεις την αγάπη τους για τον τόπο τους. Θύμησες και κεντήματα είχε να μοιραστεί και η κυρία Αναστασία στο Κάστρο. Μια χρυσοχέρα Κεφαλονίτισσα που κρατάει ζωντανή μια παράδοση αιώνων. Που φτιάχνει κλωστές από το φυτό αθάνατος και μετά τις κεντάει. Αλλά και απέναντι, στο αρχοντικό Ληξούρι, στη δεύτερη σε πληθυσμό πόλη της Κεφαλλονιάς απολαύσαμε τη θέα μιας Ζωής Αλλιώς. Με τον κύριο Γεράσιμο σαν οδηγό, είδαμε, ακούσαμε και διαπιστώσαμε πως οι Ληξουριώτες είναι γεμάτοι ποίηση, έρωτα και μπρίο!

Σταφίδες, Παραλία Ξι, άργιλος και το συγκλονιστικότερο ηλιοβασίλεμα από το μπαλκόνι στη Μονή Κηπουραίων.

**Παρουσίαση-αρχισυνταξία:** Ίνα Ταράντου.

**Δημοσιογραφική έρευνα και επιμέλεια:**Στελίνα Γκαβανοπούλου, Μαρία Παμπουκίδη

**Σκηνοθεσία:**Μιχάλης Φελάνης

**Διεύθυνση φωτογραφίας:**Νικόλας Καρανικόλας

**Ηχοληψία:** Φίλιππος Μάνεσης

**Παραγωγή:** Μαρία Σχοινοχωρίτου

**18.00 ΕΙΔΗΣΕΙΣ/Δελτίο στη Νοηματική  W**

**.................................................................................................**

**Επίσης, από την Τετάρτη 14/10/2020 προγραμματίζεται η ξένη σειρά ντοκιμαντέρ «ΑΝΑΖΗΤΩΝΤΑΣ..» (IN SEARCH OF...) K12 GR   Α΄ ΤΗΛΕΟΠΤΙΚΗ ΜΕΤΑΔΟΣΗ  ως εξής:**

**Σειρά ντοκιμαντέρ 10 επεισοδίων, παραγωγής ΗΠΑ 2018.**

Σ’ αυτή τη συναρπαστική σειρά ντοκιμαντέρ, βασισμένη στη διάσημη σειρά που ξεκίνησε στα τέλη της δεκαετίας του ’70, ακολουθούμε τον ηθοποιό **Ζάκαρι Κουίντο,** τον κινηματογραφικό Σποκ του **«Star Trek»,** σε ένα απίστευτο ταξίδι αναζήτησης ανεξήγητων φαινομένων!

**Τετάρτη 14/10 - 01:00: Επεισόδιο 1ο: «Υπεράνθρωποι» (Superhumans)**

**Πέμπτη 15/10 - 01:00: Επεισόδιο 2ο: «Εξωγήνοι» (Aliens)**

**Παρασκευή 16/10 - 01:00: Επεισόδιο 3ο: «Τέρατα του βυθού» (Monsters of the deep)**

**Δευτέρα 19/10 - 00:50: Επεισόδιο 4ο: «Ταξίδι στον χρόνο» (Time travel)**

**Τρίτη 20/10 - 01:00: Επεισόδιο 5ο: «Καταβόθρες» (Sinkholes)**

**Τετάρτη 21/10 - 01:00: Επεισόδιο 6ο: «Τεχνητή Νοημοσύνη» (Artificial intelligence)**

**Πέμπτη 22/10 - 01:00: Επεισόδιο 7ο: «Ατλαντίδα» - Α΄ Μέρος (Atlantis I)**

**Παρασκευή 23/10 - 01:00: Επεισόδιο 8ο: «Ατλαντίδα» - Β΄ Μέρος (Atlantis ΙΙ)**